b'\n_START_ARTICLE_\nPixies\n_START_SECTION_\nIstorija\n_START_PARAGRAPH_\nPixies istorija prasid\xc4\x97jo, kai studentai Santiago ir Francis dalijosi vienu kambariu Masa\xc4\x8diusetso universitete. Santiago supa\xc5\xbeindino Franc\xc4\xaf su a\xc5\xa1tuntojo de\xc5\xa1imtme\xc4\x8dio punk rock muzika, ir pora nusprende kad ir jiem reikia pradeti kartu jaminti. Tuo metu Francis dalyvavo student\xc5\xb3 main\xc5\xb3 programoje ir i\xc5\xa1keliavo \xc4\xaf San Chuan\xc4\x85, esant\xc4\xaf Puerto Rike, bet jam nesisek\xc4\x97 mokytis ispan\xc5\xb3 kalbos, tod\xc4\x97l po \xc5\xa1e\xc5\xa1i\xc5\xb3 m\xc4\x97nesi\xc5\xb3 praleist\xc5\xb3 San Chuane, bute su keistuoliu kambarioku, jis nusprend\xc4\x97 mesti mokslus. Francis tur\xc4\x97jo dvi galimybes: arba vykti \xc4\xaf Nauj\xc4\x85j\xc4\x85 Zealandij\xc4\x85 ir steb\xc4\x97ti Heilio komet\xc4\x85, arba gri\xc5\xbeti i Boston\xc4\x85 ir suburti roko grup\xc4\x99. Jis gr\xc4\xaf\xc5\xbeo \xc4\xaf Boston\xc4\x85 ir jie abu kartu su Santiago 1984 m. praleido dirbdami sand\xc4\x97liuose, po darbo Francis savo akustine gitara kurdavo muzik\xc4\x85, o keliaudamas i darb\xc4\x85 k\xc5\xabr\xc4\x97 \xc5\xbeod\xc5\xbeius._NEWLINE_Grup\xc4\x97 prad\xc4\x97jo kurtis 1985 m. sausio menes\xc4\xaf, tada prie Santiago ir Francio prisijung\xc4\x97 bosist\xc4\x97 Kim Deal, kuri atsiliep\xc4\x97 i Francio skelbim\xc4\x85, kuriame buvo skelbiama, kad ie\xc5\xa1koma mergina, grojanti bosine gitara, ir kuriai patikt\xc5\xb3 ir folk muzikos atlik\xc4\x97jai Peter, Paul and Mary, ir hardcore punk muzikos atlik\xc4\x97jai H\xc3\xbcsker D\xc3\xbc. Kim buvo vienintelis asmuo atsiliep\xc4\x99s i skelbim\xc4\x85, bet i perklaus\xc4\x85 atvyko be bosin\xc4\x97s gitaros, nes prie\xc5\xa1 tai ji niekada net nebuvo grojus \xc5\xa1iuo instrumentu. Kim pasak\xc4\x97, kad jos dvyn\xc4\x97 sesuo, Kelley Deal, gyvenanti Deitonoje, turi bosin\xc4\x99 gitar\xc4\x85, bet Kim neturi pinig\xc5\xb3 ses\xc4\x97s instrumentui gauti. Francis paskolino Kim $50 ir, kai ji atsive\xc5\xbe\xc4\x97 instrument\xc4\x85, trio prad\xc4\x97jo repetuoti Kim bute._NEWLINE_Grup\xc4\x97 band\xc4\x97 pasamdyti Kelley, kad ji grot\xc5\xb3 b\xc5\xabgnais, bet tai buvo nes\xc4\x97kmingas m\xc4\x97ginimas. Tada Kim vyras pasi\xc5\xabl\xc4\x97 \xc4\xaf grup\xc4\x99 priimti David Lovering, b\xc5\xabgninink\xc4\x85, kuris grojo j\xc5\xb3 vestuv\xc4\x97se. Pavadinimas buvo i\xc5\xa1rinktas atsitiktinai pa\xc4\x97mus \xc5\xbeodi i\xc5\xa1 \xc5\xbeodyno, kurio apib\xc5\xabdinimas jiems patiko. Grup\xc4\x97 1986 m. repeticijas perkel\xc4\x97 i Deivido tev\xc5\xb3 namo garaz\xc4\x85. Pirm\xc4\x85 savo pasirodym\xc4\x85 grup\xc4\x97 pavadino "possibly the worst gig in the history of rock" ir atliko pirmas "Here comes your man", "Dig for fire" ir "Build high" dain\xc5\xb3 versijas\n_START_SECTION_\nPo i\xc5\xa1siskyrimo\n_START_PARAGRAPH_\nBlack Francis pakeit\xc4\x97 savo scenin\xc4\xaf vard\xc4\x85 \xc4\xaf Frank Black ir i\xc5\xa1leido tris solinius albumus, v\xc4\x97liau prad\xc4\x97jo groti kartu su grupe the Catholics ir jie pasivadin\xc4\x99 Frank Black and The Catholics i\xc5\xa1leido \xc5\xa1e\xc5\xa1is albumus, o nuo 2005 m. jis v\xc4\x97l \xc4\xafra\xc5\xa1in\xc4\x97ja solinius albumus._NEWLINE_Kim Deal gr\xc4\xaf\xc5\xbeo \xc4\xaf grup\xc4\x99 The Breeders, kurioje ji groja su savo seserimi, ir 1993 m. i\xc5\xa1leido platinin\xc4\xaf album\xc4\x85 Last Splash, kuriame yra hitas "Cannonball", o d\xc4\x97l problem\xc5\xb3 su narkotikais, antras albumas buvo i\xc5\xa1leistas tik 2002 m. Kim taip pat grojo grup\xc4\x97je The Amps, kuri \xc4\xafra\xc5\xa1\xc4\x97 tik vien\xc4\x85 album\xc4\x85 pavadinimu Pacer, 1995 m._NEWLINE_David Lovering tapo magu ir scenoje atlikinejo \xc4\xafvairius eksperimentus, taip pat kartais grojo b\xc5\xabgnais Frank Black soliniuose albumuose._NEWLINE_Joey Santiago kaip ir David Lovering kartais grojo su Frank Black. Jis taip pat k\xc5\xabre muzika Fox televizijai, ir su savo \xc5\xbemona Linda Mallari suk\xc5\xabre grup\xc4\x99 The Martinis, kuri savo pirm\xc4\x85j\xc4\xaf album\xc4\x85 i\xc5\xa1leido 2004 m.\n_START_SECTION_\nGrup\xc4\x97s atk\xc5\xabrimas\n_START_PARAGRAPH_\nPra\xc4\x97jus 11 m. po grup\xc4\x97s i\xc5\xa1siskyrimo, buv\xc4\x99 Pixies nariai vel prad\xc4\x97jo koncertin\xc4\x99 veikl\xc4\x85. Jie s\xc4\x97kmingai kencertavo po JAV, Europ\xc4\x85 ir Japonij\xc4\x85._NEWLINE_2004 m. bir\xc5\xbeelio m\xc4\x97n. Pixies i\xc5\xa1leido singl\xc4\x85 "Bam Thwok" kur\xc4\xaf galima \xc4\xafsigyti tik internetin\xc4\x97je iTunes muzikos parduotuv\xc4\x97je._NEWLINE_2008 met\xc5\xb3 prad\xc5\xbeioje Frank Black prad\xc4\x97jo kalb\xc4\x97ti apie tai, kad Pixies atgimimas jau baigiasi.'